L 360/32 Euroopa Liidu Teataja 7.12.2004 (Euroopa Liidu lepingu V jaotise kohaselt vastuvõetud aktid) NÕUKOGU OTSUS 2004/837/ÜV]JP, 6. detsember 2004, Euroopa Liidu politseimissiooni käsitleva ühismeetme 2002/210/ÜVJP rakendamise kohta EUROOPA LIIDU NÕUKOGU, võttes arvesse nõukogu 11. märtsi 2002. aasta ühismeedet 2002/210/ÜVJP Euroopa Liidu politseimissiooni kohta, (*) eriti selle artikli 9 lõiget 1 koostoimes Euroopa Liidu lepingu artikli 23 lõike 2 teise taandega, ning arvestades, et nõukogu peaks tegema otsuse 2005. aasta lõpliku eelarve kohta, ON TEINUD JÄRGMISE OTSUSE: Artikkel 1 1. Euroopa Liidu üldeelarvest rahastatakse ühiselt 17 410 000 eurot, mis katab Euroopa Liidu politsei- missiooni jooksvad operatiivkulud aastal 2005. 2. Lõikes 1 kindlaks määratud Euroopa Liidu üldeelarvest rahastatavaid kulutusi hallatakse vastavalt eelarve suhtes kohaldatavatele ühenduse menetlustele ja eeskirjadele, välja arvatud asjaolu, et eelrahastamise summad ei jää ühenduse omandisse. Artikkel 2 Käesolev otsus jõustub selle vastuvõtmise päeval. Artikkel 3 Käesolev otsus avaldatakse Euroopa Liidu Teatajas. Brüssel, 6. detsember 2004 Nõukogu nimel eesistuja H. HOOGERVORST (*) EÜT L 70, 13.3.2002, lk 1. Ühismeedet on viimati muudetud ühismeetmega 2003/188/ÜVJP (ELT L 73, 19.3.2003, lk 9).